Wong-wong kang nyulik Soekarno lan Hatta awalé durung cetha sapa waé. Nanging, ing pungkasané wong-wong kang nyulik kuwi mau, ya iku Chaerul Saleh, Sukarni, Wikana, Jusuf Kunto, dr. Muwardi, Singgih, lan dr. Sutjipto (perwira Peta saka Rengasdengklok). Saliyané kelompok kuwi mau, uga ana kelompok liyané kang gawé ribut-ribut kanggo nyamaraké aksi penculikan. Wikana teka lan kandha marang Soekarno lan Hatta yèn dhèwèké ora sabar nganakaké pemberontakan amarga wedi Jepang bakal nuduh dwitunggal dadi provokator. Amarga iku, Wikana cs duwèni usulan kanggo Soekarno lan Hatta supaya lunga menyang njaba kutha kanggo sawatara mangsa.